Reisende med nedsatt funksjonsevne har rett til å reise med Nettbuss så langt det er praktisk mulig. Den reisende må kunne gjennomføre reisen på egen hånd, med egen ledsager eller ved hjelp av den assistansen som Nettbuss kan tilby på bussen.
Billett kan kjøpes på nett, Nettbuss App, billettautomat eller ved bestilling gjennom vårt kundesenter. Personer med nedsatt funksjonsevne som ikke kan betjene våre automatiserte løsninger, kan kjøpe billett om bord eller forhåndskjøpe billett hos kundesenteret uten ekstra omkostninger.
Unntak fra retten til transport
a) det er nødvendig for å ivareta sikkerhetsregler gitt i medhold av lov eller forskrift
Dersom den reisende nektes transport på grunn av forhold som nevnt over, vil Nettbuss informere den reisende om alternative transportmuligheter. Den reisende vil også ha krav på å få refundert forhåndskjøpt billett.
Våre busser er utstyrt for å kunne ta med seg rullestol. Kontakt vår kundeservice på t: 407 05070 eller e: 05070@nettbuss.no senest 36 timer før avreise. Det samme gjelder reisende med andre funksjonsnedsettelser og behov for assistanse under reisen.
Assistanse under reisen består av hjelp til ombordstigning, avstigning og plassering av rullestol. Vårt personale har ikke anledning til å assistere med mating, medisinering, toalettbesøk eller lignende.
Selv om den reisende ikke har meldt fra om behovet for assistanse senest 36 timer før avgang, vil Nettbuss forsøke så langt praktisk mulig å assistere den reisende med ombord- og avstigning.
Disse reglene gjelder for våre ruter i Norge. Skal du reise internasjonalt, så finnes det egne regler for dette. Disse finner du på nettbuss.se/resevillkor-kopvillkor